钦定古今图书集成/理学汇编/学行典/第064卷 > 易经 > 《损卦》
## 钦定古今图书集成/理学汇编/学行典/第064卷 > 易经 > 《损卦》

《象》曰：山下有泽，“损。”君子以惩忿窒欲。

〈本义〉君子修身所当损者，莫切于此。〈大全〉或问：“欲之起甚微，渐渐到炽处，故曰窒。窒谓窒于初。古人说‘情窦，窦是罅隙，须是塞其罅隙。朱子曰：‘窒，非是真有个孔穴去塞了，但遏绝之使不行耳’’。”又曰：“观泽之象，以窒欲。欲，如污泽然，其中秽浊，解污染人须当填塞了。”　问：“何以窒欲？伊川云：‘此莫是言欲心一萌，当思礼义以胜之否’？”曰：“然。”